ประกาศคณะกรรมการกํากับหลักทรัพย์และตลาดหลักทรัพย์ที่ กม. 13/2560เรื่อง การกําหนดค่าธรรมเนียมการประกอบกิจการ ตามที่ได้รับใบอนุญาต (ฉบับที่ 2)\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็นวรรคสองของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 "ความในวรรคหนึ่งมิให้นํามาใช้บังคับกับผู้ได้รับใบอนุญาตตามวรรคหนึ่ง (1) (2) หรือ (3) ที่ได้แจ้งความประสงค์และปฏิบัติตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภท"ข้อ ๒ ให้ยกเลิกความในวรรคสองของข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 และให้ใช้ความต่อไปนี้แทน"ในกรณีที่ผู้ได้รับใบอนุญาตมีการระงับการประกอบธุรกิจหลักทรัพย์ทุกประเภทตามข้อ 5 วรรคหนึ่งตลอดปีปฏิทิน ให้ผู้ได้รับใบอนุญาตชําระค่าธรรมเนียมขั้นต่ําตามวรรคหนึ่งโดยไม่ต้องชําระค่าธรรมเนียมที่ขึ้นกับปริมาณธุรกิจอีก"ข้อ ๓ ให้ยกเลิกความใน (1) ของข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 และให้ใช้ความต่อไปนี้แทน"(1) ค่าธรรมเนียมการบริหารจัดการกองทุนรวม ให้ชําระตามหลักเกณฑ์ดังนี้ (ก) ให้ชําระในอัตราร้อยละ 0.001 ซึ่งคํานวณจากมูลค่าทรัพย์สินสุทธิภายใต้การบริหารจัดการในรอบปีปฏิทิน โดยนํามูลค่าทรัพย์สินสุทธิภายใต้การบริหารจัดการ ณ สิ้นวันทําการสุดท้ายของแต่ละเดือนมาถัวเฉลี่ย (ข) ในกรณีที่ผู้ได้รับใบอนุญาตประเภทการจัดการกองทุนรวมจัดการลงทุนเพื่อเป็นทรัพย์สินของกองทุนรวมโดยนําเงินไปลงทุนในหรือมีไว้ซึ่งหน่วยลงทุนของกองทุนรวมอื่นที่ตนเป็นผู้รับผิดชอบในการดําเนินการให้ชําระในอัตราร้อยละ 0.001 ซึ่งคํานวณจากมูลค่าทรัพย์สินสุทธิภายใต้การบริหารจัดการในรอบปีปฏิทิน โดยนํามูลค่าทรัพย์สินสุทธิทั้งหมดภายใต้การบริหารจัดการ หักด้วยมูลค่าทรัพย์สินสุทธิที่เกิดจากการลงทุนในหรือมีไว้ซึ่งหน่วยลงทุนของกองทุนรวมอื่นที่ตนเป็นผู้รับผิดชอบในการดําเนินการ ทั้งนี้ มูลค่าทรัพย์สินสุทธิดังกล่าว ให้คํานวณ ณ สิ้นวันทําการสุดท้ายของแต่ละเดือนแบบถัวเฉลี่ย" ข้อ ๔ ให้เพิ่มความต่อไปนี้เป็น (8) ของข้อ 14 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559"(8) การเป็นนายหน้าซื้อขายหลักทรัพย์ การค้าหลักทรัพย์ ปีละ 25,000 บาท หรือการจัดจําหน่ายหลักทรัพย์ ที่ผู้ได้รับใบอนุญาตได้แจ้งความประสงค์และปฏิบัติตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภท"ข้อ ๕ ให้ยกเลิกความในข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม.10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 และให้ใช้ความต่อไปนี้แทน "ข้อ 16 ให้ผู้ได้รับใบอนุญาตชําระค่าธรรมเนียมคงที่ต่อสํานักงานเป็นรายปีตามปีปฏิทินภายในวันที่ 31 มกราคมของปีนั้น เว้นแต่ในปีแรกของการเริ่มประกอบกิจการ ให้ผู้ได้รับใบอนุญาตชําระค่าธรรมเนียมขั้นต่ําในวันที่เริ่มประกอบกิจการ หรือในกรณีที่กําหนดไว้ในข้อ 19/1 ให้ผู้ได้รับใบอนุญาตดําเนินการตามหลักเกณฑ์ที่กําหนดไว้ในข้อดังกล่าวแทน"ข้อ ๖ ให้ยกเลิกความในข้อ 17 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม.10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 และให้ใช้ความต่อไปนี้แทน "ข้อ 17 ในการยื่นชําระค่าธรรมเนียมตามข้อ 15 ข้อ 16 และข้อ 19/1 ให้ผู้ได้รับใบอนุญาตจัดทําและยื่นรายละเอียดรายงานการชําระค่าธรรมเนียมการประกอบกิจการตามที่ได้รับใบอนุญาตต่อสํานักงานตามแบบและวิธีการที่จัดไว้บนเว็บไซต์ของสํานักงาน"ข้อ ๗ ให้เพิ่มความต่อไปนี้เป็นข้อ 19/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 10/2559 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 7 พฤศจิกายน พ.ศ. 2559 "ข้อ 19/1 ในกรณีที่ผู้ได้รับใบอนุญาตตามข้อ 5(1) (2) หรือ (3) ได้ชําระค่าธรรมเนียมขั้นต่ําต่อสํานักงานแล้ว และต่อมาได้แจ้งความประสงค์และปฏิบัติตามประกาศคณะกรรมการกํากับตลาดทุนว่าด้วยหลักเกณฑ์ชั่วคราวในการประกอบธุรกิจสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าบางประเภท ให้ผู้ได้รับใบอนุญาตดังกล่าวคํานวณและชําระค่าธรรมเนียมตามหลักเกณฑ์ดังต่อไปนี้ (1) ในช่วงระยะเวลาระหว่างที่ได้แจ้งความประสงค์และปฏิบัติตามประกาศดังกล่าว ให้คํานวณค่าธรรมเนียมในอัตราคงที่ตามที่กําหนดไว้ในข้อ 14(8) (2) ให้นําผลรวมของค่าธรรมเนียมที่คํานวณได้ตาม (1) และค่าธรรมเนียมตามปริมาณธุรกิจที่เกิดขึ้นจริง (ถ้ามี) มาหักออกจากค่าธรรมเนียมขั้นต่ําที่ได้ชําระต่อสํานักงานไว้แล้ว และชําระเพิ่มเติมหรือขอรับค่าธรรมเนียมคืน ภายในวันที่ 31 มกราคมของปีถัดไป"ข้อ ๘ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 20 กุมภาพันธ์ พ.ศ. 2560 (นายวรวิทย์ จําปีรัตน์)ประธานกรรมการคณะกรรมการกํากับหลักทรัพย์และตลาดหลักทรัพย์